ΓΡΑΠΤΗ ΕΡΩΤΗΣΗ P-1832/00

υποβολή: Per Gahrton (Verts/ALE) προς την Επιτροπή

(31 Μαΐου 2000)

Θέμα: Κανόνες για τη λήψη απαντήσεων από την Επιτροπή

Σύμφωνα με πληροφορίες που δημοσιεύτηκαν στο τεύχος του Μαΐου (αριθ. 5 2000) του περιοδικού Svensk Jakt της σουηδικής κυνηγετικής ομοσπονδίας, ένας από τους δημοσιογράφους του περιοδικού έστειλε, το περασμένο φθινόπωρο, στην Επίτροπο Margot Wallstrm σειρά ερωτήσεων σχετικά με το κυνήγι, τη διαφύλαξη της άγριας πανίδας και τη βιοποικιλότητα. Το περιοδικό ήθελε να πάρει συνέντευξη από την Επίτροπο Wallstrm, ωστόσο η απάντηση που έλαβε ήταν ότι έπρεπε να περιοριστεί σε γραπτή απάντηση. Χρειάστηκε να περιμένει περισσότερους από έξι μήνες για να λάβει απάντηση, η οποία ήρθε τελικά στα αγγλικά.

Στο πλαίσιο αυτό, μπορεί να επισημάνει η Επιτροπή αν οι συντάκτες των ερωτήσεων που απευθύνονται στην Επιτροπή δικαιούνται απάντηση στη γλώσσα τους; Γιατί η Επιτροπή καθυστέρησε τόσο πολύ να απαντήσει στην ανωτέρω περίπτωση; Γιατί η Margot Wallstrm αρνήθηκε να δώσει συνέντευξη στο περιοδικό;

Απάντηση της κας Wallstrm εξ ονόματος της Επιτροπής

(26 Ιουνίου 2000)

Το αρμόδιο για το Περιβάλλον Μέλος της Επιτροπής κατέστη αποδέκτης εκατοντάδων αιτήσεων για προφορικές και γραπτές συνεντεύξεις.Το ίδιο αποδίδει την μέγιστη δυνατή προτεραιότητα στον διάλογο και την επικοινωνία με τα μέσα μαζικής επικοινωνίας και τους πολίτες, και κατώρθωσε να απαντήσει στη μεγάλη πλειονότητα των εν λόγω αιτήσεων. Όταν αυτό απαιτείται, η Επίτροπος επικουρείται στην επεξεργασία των απαντήσεων από τον εκπρόσωπο επί θεμάτων περιβάλλοντος, καθώς και από τα μέλη του οικείου γραφείου της και από τις αρμόδιεςπηρεσίες.

Το αίτημα συνέντευξης εκ μέρους του περιοδικού Svensk Jakt στο οποίο αναφέρεται το αξιότιμο μέλος του Κοινοβουλίου περιλαμβανόταν μεταξύ των εξαιρετικά πολυάριθμων αιτήσεων για συνέντευξη, των οποίων κατέστη αποδέκτης η Επίτροπος για το Περιβάλλον τους πρώτους πέντε μήνες της εντολής της. Κατά την περίοδο αυτή, η Επίτροπος ήτανποχρεωμένη να δίνει προτεραιότητα σε συνεντεύξεις που αφορούσαν τις περιβαλλοντικές προτεραιότητες της νέας Επιτροπής και τα πολυάριθμα περιβαλλοντικά ζητήματα που ήταν εγγεγραμμένα στην εβδομαδιαία διάταξη της Επιτροπής, την πρώτη αυτή περίοδο της θητείας της. Παρ' όλα αυτά, τόσο η Επίτροπος όσο και το προσωπικό, αποδίδουν εξίσου μεγάλη σημασία στο να δοθούν πλήρεις και περιεκτικές απαντήσεις στις ερωτήσεις που αφορούν άλλα περιβαλλοντικά ζητήματα, όπως αυτό στο οποίο αναφέρθηκε το Svensk Jakt, πλην όμως με τις διαθέσιμες δυνατότητες και στα διαθέσιμα χρονικά όρια.

Το γραφείο του αρμόδιου για το Περιβάλλον Μέλους της Επιτροπής, στο οποίοπεβλήθη κατάρχάς το αίτημα του Svensk Jakt για συνέντευξη, καθώς και, στη συνέχεια, ο εκπρόσωπος επί θεμάτων περιβάλλοντος, ενημέρωσαν το Svensk Jakt για τον όγκο των εκκρεμουσών αιτήσεων για συνέντευξη. Αναφέρθηκε επίσης ενδεικτικά στο Svensk Jakt ο κατά προσέγγισιν χρόνος εντός του οποίου αναμενόταν να δοθεί απάντηση στα δώδεκα ειδικά ερωτήματα τα σχετικά με την θήρα, τα οποία είχε στη συνέχειαποβάλει γραπτώς το Svensk Jakt. Κατέστη τελικά σαφές στο Svensk Jakt ότι δεν θα έπρεπε να περιμένει σύντομη απάντηση, δεδομένου του μεγάλου αριθμού των αιτήσεων. Οι ίδιοι οι εκπρόσωποι του Svensk Jaktπέδειξαν ότι η συνέντευξη θα μπορούσε να πραγματοποιηθεί γραπτώς.

Όσον αφορά την γλώσσα των απαντήσεων, αυτές συνετάγησαν στην αγγλική, στην βάση των προσωπικών απόψεων του Μέλους της Επιτροπής επί τωνποβληθεισών ερωτήσεων και των σχετικών με αυτές πληροφοριών από τις αρμόδιες για ζητήματα θήραςπηρεσίες. Καθώς οι απαντήσεις βρίσκονταν στο στάδιο της τελικής επεξεργασίας, στις αρχές του Μαρτίου 2000, το Svensk Jakt επικοινώνησε με τη μονάδα ενημέρωσης της Γενικής Διεύθυνσης Περιβάλλον, καθώς και με το γραφείο του εκπροσώπου, προκειμένου να ζητήσει την άμεση αποστολή των απαντήσεων στο περιοδικό. Δηλώθηκε στους εκπροσώπους του περιοδικού ότι ήταν δυνατό είτε να τους αποσταλούν στην σουηδική γλώσσα, οπότε θα απαιτείτο πρόσθετο χρονικό περιθώριο για τη μετάφρασή τους, είτε να τους αποσταλούν στην αγγλική, αμέσως μετά την έγκριση των απαντήσεων. Το περιοδικό Svensk Jakt προτίμησε την τελευταία λύση.

Ο χρόνος των απαντήσεων σε γραπτές συνεντεύξεις έχει μειωθεί σημαντικά αφότου ανέλαβε καθήκοντα η νέα Επιτροπή. Ωστόσο, ο αριθμός των αιτήσεων παραμένειψηλός. Μολονότι αποδίδεται η μέγιστη δυνατή σημασία στην επικοινωνία με τα μέσα μαζικής επικοινωνίας και με το ευρύ κοινό, δεν είναι δυνατό να αποφευχθούν, εντελώς, κάποιες καθυστερήσεις στις αιτήσεις συνεντεύξεων. Επίσης, όπως αντιλαμβάνεται το αξιότιμο μέλος του Κοινοβουλίου, είναι και θα παραμείνει και στο μέλλον αναγκαία κάποια ιεράρχηση των συνεντεύξεων, σε συνάρτηση με την πολιτική ατζέντα και τις προτεραιότητες της Επιτροπής.